dh-unibe/image-text_koenigsfelden-charters-post-1500 huggingface dataset:
Ich, Heinrich Mul, gesworner richter ze Waldshuͦt, ✳ enbùt allen den, ✳ so diss zuͦ gehoͤrt, ✳ min willig, frùntlich
dienst ✳ und fügen ùch ze wissen, ✳ als ich ✳ daͧselb ze Waldshuͦt ✳ offenlich ze gericht gesessen bin ✳ fùr mich
in gericht komē sint ✳ die erber fròw ✳ Yta Göszwini von Schintsnach, ✳ ze den zitn̄ wonhaft ze
Waldshuͦt, ✳ an eim teil, ✳ und Heini Frig ✳ von Götiszhusen ✳ am̄ andˀn teil, ✳ vˀfùrsprechot, als recht ist. ✳ und
offnot der jetzgn̄t Heini Frig ✳ durch sinen fùrsprechen ✳ von zweyer halbē juchart acker wegen, ✳ so
eine ✳ gelegen sige ✳ vor der Eichhalden und die andr̄ ✳ darob, ✳ so manlehen werint, ✳ darumb der egñten
Ytta Goͤsswini wol ze wissen wer, ✳ batt si ✳ mit recht zuͦ underwisent, ✳ im kuntschaft der warheit
zegeben, ✳ was ir darumb ze wissen were. ✳ also ward nach miner frag, ✳ nach dem und menglich ✳ der
warheit gezùgnùsz gebē und bystand sol tuͦn, ✳ zum rechtn̄ gesprochen und erteilt, ✳ was der egen̄tn̄
Ytta ✳ darumb ze wissen were, ✳ das si das sagen soͤlt by irem eid. also stuͦnd dar die vorgn̄t
Ytta
✳ und seit
by irem eid ✳ und ob es nottùrftig werde, ✳ darumb das recht meint zetuͦnd, ✳ wie das die egemelten
zwo halb juchart acker ✳ vor ziten gewesen syen ✳ Hennszlin Tusz von Bierenlof, irs bruͦders, ✳ und ir kunt
und wisszen sige, ✳ das si ✳ beid manlehen syen, ✳ besonnder die halb juchart ob der halben juchart vor
der Eichhalden ✳ erkoufte ✳ der egn̄t ir bruͦder ✳ von Hennszlin Zimberman ✳ von Scherts ✳ dafùr, ✳ das si ✳
manlehen were ✳ und in das manlehen gehorte, ✳ und das ✳ die egn̄t ✳ zwo halb juchart ✳ anenander
ligint und stossint ✳ an den weg, ✳ der dà gange ✳ von Bürenloff gen Happsperg. ✳ des zum urkunt
hab ich, obgn̄ter richtˀ, min eigen insigel gedruckt in disen brief, der geben ist ✳ uff sunntag
vor sant Martins tag, anno dn̄i m ͦ cccc ͦ quadragesimo septimo.
18
Königsf. 633
j kùndscht um̄ ij acker
da lit einer vor der Eichald₎
und die ander darob sind
mālechen by Birēloùff
Staatsarchiv
AARGAU
Nͦ: 94
K ✳
D ✳ 94 ✳ l ✳
ix papirin